Windows 8 համակարգում այս կոճակի բացակայությունը ստացավ բազմաթիվ բացասական արձագանքներ օգտատերերի կողմից: Այնուհետև Microsoft-ը խոստացավ հաջորդ տարբերակում վերադարձնել կոճակը և ահա այս տարբերակում այն վերադարձվել է: Բայց մի րոպե. այստեղ ինչ-որ բան այն չէ: Սա բոլորովին մեր տեսած դասական Start կոճակը չի: Այն սեղմելուց հետո բացվում է մետրո ինտերֆեյսը, որը առաջ նույնպես կարող էինք բացել նույն հատվածի վրա սեղմելով: Այդ կոճակը ցուցադրվելու է նաև մետրո ծրագրերի վրա, երբ մկնիկը տեղաշարժենք ձախ ներքևի անկյուն: Այսինքն Microsoft-ը պարզապես չերևացող կոճակը դարձրել է երևացող: Այստեղ կա 2 տարբերակ. կամ Microsoft-ը մեզ ծաղրում է, կամ էլ անտեսում է օգտատերերի կարծիքները: